रबिबाराव क’क्राझार प्रेस क्लाबआव बि टि चि नि भारतिय’ जनता पार्टिनि बान्जायनायाव फैगौ बि टि सि बिसाइख’थिखौ लानानै मोनसे खौरांगिरि मेल खुंङो। खौरांगिरि मेलआव क’क्राझार जिल्ला कमिटि बि जे पि नि आफादगिरि बिबुथि बरगयारी, चिरां जिल्ला बि जे पि नि आफादगिरि बिफ्लब देभनात, बाक्सा जिल्लानि आफादगिरि राम धाहाल आरो उदालगुरि जिल्लानि आफादगिरि कार्टिक चन्द्र ब्रह्मआ बुङोदि, बि टि सिनि बिसायख’थिखौ थाबैनो खुंफुंनो आसामनि बिसाइख’थि आयगखौ खावलायो आरो बि टि सि गासै मोन 40 बियाबआव बि जे पि दोलोआ मोन 26 बियाबआव बिसाइख’थि बादाय लायगोन होन्नानै बुङो।